Αλεξέι Σβεντ

Ρωσία (2006-2012)

Ο Σβεντ ξεκίνησε την επαγγελματική του καριέρα με την ΤΣΣΚΑ Μόσχας σε ένα ρωσικό παιχνίδι Σούπερ Λιγκ, ενάντια στην ομάδα Ural Great Perm στις 4 Νοεμβρίου 2006. Το ντεμπούτο του στην Ευρωλίγκα το έκανε σε αγώνα ενάντια στην Ζάλγκιρις στις 17 Ιανουαρίου 2007. Τον Φεβρουάριο του 2007 ενσωματώθηκε στην Χίμκι ως δανεικός από την ΤΣΣΚΑ Μόσχας. Στην συνέχεια επέστρεψε στην ΤΣΣΚΑ Μόσχας πριν από την έναρξη της σεζόν 2007-08. Το Δεκέμβριο του 2009 πήγε στην Δυναμό Μόσχας ως δανεικός από την ΤΣΣΚΑ, στην οποία και επέστρεψε πριν από την έναρξη της σεζόν 2010-11.Την επόμενη σεζόν έφτασε στον τελικό του EuroLeague με τους κόκκινους.

NBA (2012-2015)

Στις 23 Ιουλίου 2012, η ΤΣΣΚΑ Μόσχας ανακοίνωσε επίσημα την αναχώρηση του Σβεντ προκειμένου να υπογράψει με τη Minnesota Timberwolves του ΝΒΑ. Δύο ημέρες αργότερα, υπέγραψε πολυετή συμφωνία με τους Timberwolves.
Στις 23 Αυγούστου 2014 ολοκληρώθηκε μια συμφωνία τριών ομάδων, στην οποία συμμετείχαν οι Timberwolves, οι Cleveland Cavaliers και οι Philadelphia 76ers. Στο πλαίσιο της συμφωνίας, ο Shved και ο συμπαίκτης Luc Mbah a Moute διατέθηκαν στους Sixers, μαζί με το πρώτο draft για το Cleveland το 2015. Οι Cavaliers έλαβαν τον Kevin Love από τη Μινεσότα, ενώ οι λύκοι έλαβαν τον Andrew Wiggins και τον Anthony Bennett από το Cleveland και τον Thaddeus Young από τη Φιλαδέλφεια.
Στις 19 Δεκεμβρίου 2014, ο Σβεντ αποκτήθηκε από τους  Houston Rockets σε μια συμφωνία τριών ομάδων που συμπεριλάμβανε και τους 76ers και τη Minnesota Timberwolves.
Στις 19 Φεβρουαρίου 2015, ο Σβεντ αποτέλεσε αντικείμενο διαπραγμάτευσης, μαζί με δύο επιλογές δευτέρου γύρου, στους New York Knicks με αντάλλαγμα τον Pablo Prigioni.

Χίμκι (2015-σήμερα)

Στις 16 Ιουλίου 2015, ο Shved επέστρεψε στη Ρωσία και υπέγραψε τριετές συμβόλαιο με την Χίμκι. Η συμφωνία ανήλθε στα 10,2 εκατομμύρια δολάρια καθαρού εισοδήματος σε διάστημα τριών ετών. Στις 27 Μαρτίου 2017, ο Shved βγήκε MVP της χρονιάς στο EuroCup. Ήταν ο πρώτος παίκτης στην ιστορία του EuroCup με μέσο όρο τουλάχιστον 22 πόντους, 5 ασίστ και 4 ριμπάουντ ανά παιχνίδι την ίδια εποχή. Ο Shved βραβεύτηκε με το βραβείο του MVP για την VTB United League στη σεζόν 2016-17. 
Τον Ιούλιο του 2017, ο Shved επεκτείνει το συμβόλαιό του με την Χίμκι έως την σεζόν 2019-20. Στις 23 Φεβρουαρίου, έγινε ο δεύτερος παίκτης στην ιστορία της Euroleague που πετυχαίνει 16+ πόντους σε 23 σερί αγώνες μετά από τον Αλφόνσο Φορντ. Κατέκτησε το βραβείο του καλύτερου σκόρερ (Alphonso Ford Trophy) της Ευρωλίγκα για την σεζόν 2017-18, ενώ έκανε και ρεκόρ στα εύστοχα τρίποντα για μια σεζόν πετυχαίνοντας 107.

Εθνική ομάδα

Ο Shved έπαιξε με τις ρωσικές κατώτερες εθνικές ομάδες. Έπαιξε στο πρωτάθλημα FIBA Europe Under 18 του 2006 και στα πρωταθλήματα FIBA Ευρώπης κάτω των 20 ετών το 2007 και το 2008. Ο Shved είναι επίσης μέλος της ρωσικής εθνικής ομάδας μπάσκετ των ανδρών. Κέρδισε το χάλκινο μετάλλιο στο EuroBasket 2011. Στους θερινούς Ολυμπιακούς του 2012, στις 12 Αυγούστου 2012, ο Shved σημείωσε 25 πόντους για να οδηγήσει τη ρωσική εθνική ομάδα σε μια νίκη 81-77, επί της Αργεντινής, κερδίζοντας το χάλκινο μετάλλιο.
Έπαιξε επίσης με τη Ρωσία στο EuroBasket 2013, και στο EuroBasket 2017, όπου βγήκε στην καλύτερη ομάδα του τουρνουά.